এই অপপ্রচার শুধু যে আনিসুল হকের ক্ষেত্রে তা নয়, বহু ক্ষেত্রে এই ঘটনার নজির আমরা আগেই পেয়েছি। বগুড়া, রামু, পাবনা, কুমিল্লা, ব্রাহ্মণবাড়িয়া এবং সব শেষ রংপুর । প্রতিটি সহিংসতার ঘটনা একই রকম। শুরুতে একটা শান্ত এলাকা অশান্ত করার উদ্দেশ্য নিয়ে একদল উন্মত্ত খুব পরিকল্পিত ভাবে, সামাজিক যোগাযোগের মাধ্যমে মিথ্যা উত্তাপ ছড়ায়। তার পর তাণ্ডব করে পুরো এলাকায়। এরই মধ্যে প্রতিটি ঘটনার অপপ্রচারকারীদের উদ্দেশ্য পরিষ্কার। কিন্তু আনিসুল হকের ক্ষেত্রে পরিকল্পিত অপপ্রচারের দেখলাম ঠিকই, কিন্তু উদ্দেশ্য বিধেয় এখনো জানতে পারিনি।